

**PANEVĖŽIO RAJONO SAVIVALDYBĖS ADMINISTRACIJA**

Biudžetinė įstaiga, Vasario 16-osios g. 27, 35185 Panevėžys, tel. (8 45) 58 29 46, faks. (8 45) 58 29 75, el. p. [savivaldybe@panrs.lt](mailto:savivaldybe@panrs.lt), el. pristatymo dėžutės adresas 188774594.

Duomenys kaupiami ir saugomi Juridinių asmenų registre, kodas 188774594

PATVIRTINTA

Panevėžio rajono savivaldybės administracijos

Viešųjų pirkimų komisijos

posėdžio protokolu Nr. 2025-03-06 Nr. (22.12) FB3-36

MAŽOS VERTĖS VIEŠOJO PIRKIMO

**„TARNYBINIŲ LENGVŲJŲ AUTOMOBILIŲ REMONTO IR TECHNINIO APTARNAVIMO PASLAUGOS“**

SKELBIAMOS APKLAUSOS SPECIALIOSIOS SĄLYGOS

Versija Nr. 1

# Bendra informacija

1.1. Perkančioji organizacija –Panevėžio rajono savivaldybės administracija, juridinio asmens kodas 188774594, adresas Vasario 16-osios g. 27, 35185 Panevėžys. Perkančioji organizacija nėra PVM mokėtojas.

* 1. Pirkimas neatliekamas naudojantis centralizuotų pirkimų katalogu, nes pirkimo objekte nurodytų paslaugų centrinės perkančiosios organizacijos kataloge nėra.

1.3. Pirkimo Komisija yra sudaroma.

1.4.Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“](https://www.e-tar.lt/portal/lt/legalAct/TAR.4B60A8C9678B/asr) 4 punkto 4.4.4 papunkčiu (-iais). Aplinkos apsaugos kriterijai nustatyti specialiųjų pirkimo sąlygų 1 ir 5 priede.

1.5. Bendrosios pirkimo sąlygos yra neatskiriama šių pirkimo sąlygų dalis.

# Pirkimo objektas

* 1. Perkančioji organizacija numato įsigyti Panevėžio rajono savivaldybės administracijos tarnybinių automobilių remonto ir techninio aptarnavimo paslaugas (toliau – Paslaugos). Reikalavimai pirkimo objektui nustatyti specialiųjų pirkimo sąlygų 1 priede.

2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede.

2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

* 1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 4 priede.
  2. Tiekėjams nenustatomi kvalifikacijos reikalavimai, reikalavimai dėl kokybės vadybos sistemos standartų laikymosi. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.

3.3. Tiekėjams nustatomi aplinkos apsaugos vadybos sistemos standartų laikymosi reikalavimai ir jų atitiktį patvirtinantys dokumentai nurodyti specialiųjų pirkimo sąlygų 3 priede.

3.4. Tiekėjas teikdamas pasiūlymą patvirtina, kad neturi pašalinimo pagrindų nustatytų specialiųjų pirkimo sąlygų 4 priede. Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.

# Reikalavimai, susiję su nacionaliniu saugumu

4.1. Reikalavimai, susiję su nacionaliniu saugumu nenustatomi.

# Specialieji reikalavimai pasiūlymų rengimui ir pateikimui

5.1. **CVP IS pasiūlymo lango eilutėje „Prisegti dokumentus“ pateikiamas** tiekėjo pasirašytas pasiūlymas, parengtas pagal specialiųjų 2 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos). Tiekėjo pasiūlymą sudaro:

*5.1.1. užpildyta ir pasirašyta Pasiūlymo forma (Specialiųjų pirkimo sąlygų 2 priedas);*

*5.1.2. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);*

*5.1.3. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;*

*5.1.4. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;*

*5.1.5. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime.*

5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne lietuvių kalba, turi būti pateiktas tikslus vertimas į lietuvių kalbą.

5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

5.5. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.

5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# 6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų priede 2.

7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: **užpildyta ir pasirašyta Pasiūlymo forma (specialiųjų pirkimo sąlygų 2 priedas).**

# 8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 5 priede.

# 9. Kitos sąlygos

9.1. Tais atvejais, kai šio pirkimo organizavimo ir vykdymo nuostatos, sąlygos, procedūros neaprašytos pirkimo sąlygose, privaloma vadovautis Viešųjų pirkimo įstatymu (aktualia redakcija).

Specialiųjų pirkimo sąlygų 1 priedas „Techninė specifikacija“

**TECHNINĖ SPECIFIKACIJA**

1. Panevėžio rajono savivaldybės administracija (toliau – Perkančioji organizacija) perka tarnybinių lengvųjų automobilių (toliau – Automobiliai) remonto ir techninio aptarnavimo paslaugas su paslaugų teikėjo atsarginėmis detalėmis bei eksploatacinėmis medžiagomis (toliau – Paslaugos), pagrindinis BVPŽ kodas 50112100-4 „Automobilių remonto paslaugos“, papildomas BVPŽ kodas – 34300000-0 „Transporto priemonių ir jų variklių dalys ir pagalbiniai reikmenys“.

2. Paslaugų teikimo vieta – Panevėžio miestas.

3. Perkančiosios organizacijos automobilių sąrašas pateiktas 1 lentelėje.

Lentelė 1

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Automobilio markė, modelis** | **Prelimi-narus kiekis\* vnt.** | **Automobilio gamybos metai** | **Variklio darbinis tūris cm³** | **Variklio galia kW** | **Kuro rūšis** |
| 1 | VW Tiguan | 1 | 2018 | 1968 | 110 | Dyzelinas |
| 2 | Ford Edge | 1 | 2018 | 1997 | 155 | Dyzelinas |
| 3 | Škoda Superb | 1 | 2014 | 1968 | 103 | Dyzelinas |
| 4 | Toyota RAV4 | 2 | 2015 ir 2018 | 1987 ir 2494 | 111 ir 114 | Benzinas ir benzinas/elektra |
| 5 | VW Passat | 2 | 2014 ir 2015 | 1390 ir 1798 | 118 ir 132 | Benzinas |
| 6 | Nissan Qashqai+2 | 1 | 2012 | 1598 | 96 | Dyzelinas |
| 7 | VW Caravelle Kombi | 1 | 2015 | 1698 | 110 | Dyzelinas |
| 8 | Hyundai i40 Comfort | 1 | 2012 | 1591 | 99 | Benzinas |
| 9 | VW Jetta | 1 | 2015 | 1395 | 92 | Benzinas |
| 10 | KIA Sportage | 1 | 2013 | 1995 | 135 | Dyzelinas |
| 11 | WF Ford Tourneo Custom | 1 | 2018 | 1995 | 96 | Dyzelinas |

4. Šios techninės specifikacijos 1 Lentelėje nurodytų automobilių sąrašas ir kiekis yra preliminarus. Perkančioji organizacija neįsipareigoja nupirkti visų Pasiūlymo formoje nurodytų Paslaugų ar jų kiekių. Paslaugos bus perkamos tik pagal Perkančiosios organizacijos poreikį, pagal Perkančiosios organizacijos atskirus užsakymus. Užsakovas, esant poreikiui, gali įsigyti pasiūlymo formoje nenurodytų, tačiau su pirkimo objektu susijusių prekių ir (ar) paslaugų, neviršijant 10 procentų pradinės Pirkimo sutarties vertės. Už pasiūlymo formoje nenurodytas, tačiau su pirkimo objektu susijusias paslaugas bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis. Tokių Paslaugų pirkimui taikomos visos Paslaugų pirkimui Pirkimo sąlygose nustatytos sąlygos (garantijos, trūkumų šalinimo ir t. t.), nebent aiškiai bus nustatyta kitaip.

5. Teikdamas Paslaugas tiekėjas turi:

5.1. Perkančiosios organizacijos automobilius remontuoti nedelsiant pirmumo prioriteto tvarka;

5.2. Paslaugas suteikti ne vėliau kaip per 2 (dvi) darbo dienas, o suderinus su Perkančiąja organizacija, ne vėliau kaip per 10 (dešimt) darbo dienų nuo automobilio pateikimo;

5.3. atsakyti už nekokybišką paslaugų suteikimą bei dėl to galimą automobilių sugadinimą, jei neįrodo, kad gedimas atsirado ne dėl jo kaltės;

5.4. sudaryti galimybę Perkančiajai organizacijai kontroliuoti materialinių vertybių (originalių detalių ir remonto medžiagų) panaudojimą, jų kainą, darbo laiko sąnaudas atitinkamoms paslaugoms;

5.5. sutarties vykdymo metu priimamus sprendimus, susijusius su išlaidomis, įskaitytinomis į tiekėjui pagal sutartį mokėtiną kainą, su Perkančiąja organizacija derinti iš anksto;

5.6. paslaugų teikimo metu užtikrinti Perkančiosios organizacijos automobilių saugumą;

5.7. atliktoms paslaugoms taikyti 6 mėnesių garantiją, o detalėms ir medžiagoms – ne trumpesnę nei 12 mėnesių garantiją (išskyrus atvejus, kai gamintojas taiko trumpesnę garantiją). Garantiniu laikotarpiu automobiliui sugedus dėl nekokybiškai atliktų paslaugų, nekokybiškų medžiagų ar detalių, el. paštu suderinus su perkančiąja organizacija, per 24 (dvidešimt keturias) valandas pašalinti trūkumus savo lėšomis (pašalinti defektus, pakeisti sugedusias atsargines dalis). Jei atsarginė dalis keičiama nauja, šiai pakeistai detalei skaičiuojamas naujas garantinis terminas;

5.8. Perkančiajai organizacijai pareikalavus perduoti visas automobiliams remontuoti ar techniškai aptarnauti panaudotų detalių ar medžiagų pirkimo dokumentų kopijas bei gamintojo sertifikatus;

5.9. užtikrinti, kad automobilių atsarginės dalys atitiktų automobilių gamintojų techninius reikalavimus detalėms bei jų kokybei;

5.10. užtikrinti perkančiosios organizacijos automobilio transportavimą į remonto įmonę, jei dėl gedimo automobilis negali būti eksploatuojamas.

6. Teikiant paslaugas turi būti naudojamos naujos originalios arba lygiavertės detalės ir remonto medžiagos. Šias detales ir medžiagas, reikalingas paslaugų atlikimui, tiekėjas Perkančiajai organizacijai privalo parduoti už jų savikainą (naujų detalių ir medžiagų įsigijimo kaina su pridėtinėmis išlaidomis – kelių mokestis ir kiti mokesčiai, būtini sumokėti teikėjui tiems įrenginiams ir medžiagoms įsigyti). Perkančioji organizacija gali pareikalauti pateikti šių detalių ir medžiagų pirkimo dokumentus. Antkainis už įsigytas originalias ar lygiavertes detales ir remonto medžiagas Tiekėjui nebus mokamas.

7. Paslaugų teikimo metu teikiamos paslaugos bei detalės dalys turi atitikti reikalavimus bei apimtis, numatytas gamyklos-gamintojo, nurodytas automobilio serviso knygelėje, vartotojo instrukcijoje ar kitoje oficialioje gamyklos-gamintojos dokumentacijoje. Techniniam aptarnavimui turi būti naudojamos gamyklos-gamintojos nurodytas arba lygiavertes specifikacijas atitinkančios (arba aukštesnių specifikacijų) medžiagos, skysčiai, atsarginės dalys. Paslaugos turi būti teikiamos laikantis gamyklos-gamintojos nustatytų technologinių reikalavimų, naudojant rekomenduojamus įrankius ir prietaisus.

8. Perkančioji organizacija pasilieka teisę pirkti Paslaugas pagal faktinį poreikį. Paslaugų įkainiai pateikti pasiūlyme negali keistis pasirašant paslaugų pirkimo sutartį bei sutarties galiojimo laikotarpiu.

9. Paslaugos teikiamos be išankstinio apmokėjimo. Paslaugų kainos pateikiamos užpildant pridedamą pasiūlymo formą.

10. Perkančios organizacijos preliminarus perkamų paslaugų sąrašas\*\* pateiktas 2 Lentelėje.

Lentelė 2

|  |  |  |
| --- | --- | --- |
| **Eil.** | **Paslaugos** | **Mat.** |
| **Nr.** | **pavadinimas** | **vnt.** |
| ***1*** | ***2*** | ***3*** |
| **Diagnostikos darbai** | | |
|  | Pakabos, važiuoklės diagnostika ant stendo (arba keltuvo) | vnt. |
|  | Visų ratų geometrijos sureguliavimas | vnt. |
|  | Žibintų šviesų sureguliavimas | vnt. |
|  | Elektros sistemos diagnostika | vnt. |
|  | Išmetamų dujų kiekio nustatymas | vnt. |
| **Važiuoklės remontas** | | |
|  | Priekinio rato guolio keitimas | vnt. |
|  | Galinio rato guolio keitimas | vnt. |
|  | Šarnyro keitimas | vnt. |
|  | Pusašio šarnyro keitimas | vnt. |
|  | Pusašio šarnyro apsauginio gaubto keitimas | vnt. |
|  | Viršutinės svirties (šakės) guminės atramos keitimas | vnt. |
|  | Apatinės svirties (šakės) guminės atramos keitimas | vnt. |
|  | Apatinės ir viršutinės svirties (šakės) keitimas | vnt. |
|  | Amortizatorių (2 vnt.) keitimas (priekinių) | kompl. |
|  | Amortizatorių (2 vnt.) keitimas (galinių) | kompl. |
|  | Vairo traukės antgalio keitimas | vnt. |
|  | Stabdžių diskų (2 vnt.) keitimas | vnt. |
|  | Stabdžių būgnų (2 vnt) keitimas | vnt. |
|  | Stabilizatoriaus sailenbloko keitimas | vnt. |
|  | Stabdžių žarnelės keitimas | vnt. |
|  | Stabdžių vamzdelio keitimas | vnt. |
|  | Stabdžių sistemos nuorinimas | vnt. |
|  | Galinio tilto sailenbloko keitimas | vnt. |
|  | Rankinio stabdžio lyno keitimas | vnt. |
|  | Galinio tilto pusašio guolio keitimas | vnt. |
|  | Vairo kolonėlės keitimas | vnt. |
|  | Granatos keitimas | vnt. |
|  | Granatos gumos keitimas | vnt. |
| **Stabdžių sistemos remontas** | | |
|  | Būgninių stabdžių cilindro keitimas | vnt. |
|  | Diskinių stabdžių cilindro keitimas | vnt. |
|  | Diskinių stabdžių trinkelių (2 vnt.) keitimas | kompl. |
|  | Būgninių stabdžių trinkelių (2 vnt.) keitimas | kompl. |
| **Elektros instaliacijos remontas** | | |
|  | Generatoriaus nuėmimas ir pastatymas | vnt. |
|  | Generatoriaus dirželio keitimas | vnt. |
|  | Generatoriaus guolių keitimas | vnt. |
|  | Starterio nuėmimas -pastatymas | vnt. |
|  | Starterio šepetėlių keitimas | kompl. |
|  | Starterio įvorių keitimas | kompl. |
|  | Akumuliatoriaus nuėmimas ir pastatymas | vnt. |
| **Variklio remontas ir priežiūra** | | |
|  | Variklio galvutės nuėmimas | vnt. |
|  | Variklio galvutės išardymas- surinkimas | vnt. |
|  | Paskirstymo dirželio keitimas | vnt. |
|  | Dyzelinio variklio kuro siurblio keitimas | vnt. |
|  | Benzininio variklio kuro siurblio keitimas | vnt. |
|  | Dyzelinio variklio purkštukų keitimas | kompl. |
|  | Benzininio variklio purkštukų keitimas | kompl. |
|  | Dyzelinio variklio kaitinimo žvakių keitimas | kompl. |
|  | Benzininio variklio žvakių keitimas | kompl. |
|  | Dyzelinio variklio degimo nustatymas | vnt. |
|  | Oro filtro keitimas | vnt. |
|  | Kuro filtro keitimas | vnt. |
|  | Tepalo filtro keitimas | vnt. |
|  | Variklio tepalo keitimas | vnt. |
| **Transmisijos remontas** | | |
|  | Sankabos diskatoriaus keitimas | vnt. |
|  | Sankabos disko keitimas | vnt. |
|  | Sankabos išminamo guolio keitimas | vnt. |
|  | Sankabos troso keitimas | vnt. |
| **Aušinimo sistemos remontas** | | |
|  | Radiatoriaus keitimas | vnt. |
|  | Termostato keitimas | vnt. |
|  | Vandens pompos keitimas | vnt. |
|  | Aušinimo sistemos žarnos keitimas | vnt. |
| **Dujų išmetimo sistemos remontas** | | |
|  | Išmetimo vamzdžio keitimas | vnt. |
|  | Duslintuvo keitimas | vnt. |
|  | Duslintuvo vienos siūlės virinimas | vnt. |
|  | Tarpinės tarp išmetimo kolektoriaus ir išmetimo vamzdžio keitimas | vnt. |
| **Kitos paslaugos** | | |
|  | Padangos išmontavimas-sumontavimas | vnt. |
|  | Padangos balansavimas | vnt. |
|  | Padangos lopymas | vnt. |
|  | Rato nuėmimas- uždėjimas | vnt. |
|  | Priekinio stiklo keitimas | vnt. |
|  | Stiklo plovimo siurbliuko keitimas | vnt. |
|  | Automobilio transportavimas Marijampolės mieste (Eur/km) | km. |
|  | Automobilio transportavimas užmiestyje (Lietuvoje) (Eur/km) | km. |
|  | Automobilių šaltkalvio-kėbulininko paslaugos | 1 val |

*\* Preliminarūs paslaugų kiekiai, nurodyti pasiūlymo formoje* ***modelius*** *(žr. specialiųjų pirkimo sąlygų 2 priedą) yra naudojami tik pasiūlymams įvertinti. Sutarties vykdymo metu paslaugos bus perkamos pagal faktinį poreikį.*

*\*\* Bendras transporto kiekis nurodytas 1 Lentelėje.* ***Turi būti užpildytos 11 lentelių pagal automobilių modelius*** *(žr. specialiųjų pirkimo sąlygų 2 priedą).*

Specialiųjų pirkimo sąlygų 2 priedas „Pasiūlymo forma“

*Pasiūlymo forma pateikiama atskiru dokumentu CVP IS priemonėmis, Excel formatu.*

Specialiųjų pirkimo sąlygų 3 priedas „Aplinkos apsaugos vadybos sistemų standartai“

APLINKOS APSAUGOS VADYBOS SISTEMOS STANDARTŲ

1. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijai taikymo, vykdant žaliuosius pirkimus, tvarkos aprašo patvirtinimo“](https://www.e-tar.lt/portal/lt/legalAct/41e131d07ada11edbc04912defe897d1) (toliau – Tvarkos aprašas). Aplinkos apsaugos kriterijai nustatyti pagal Tvarkos aprašo 4.3 papunktį (aplinkos apsaugos vadybos sistemos reikalavimai).

2. Tiekėjai turi atitikti šiame priede nustatytus reikalavimus dėl aplinkos apsaugos vadybos sistemos standartų laikymosi.

Lentelė 1

|  |  |  |
| --- | --- | --- |
| **Aplinkos apsaugos vadybos sistemos\*** | **Reikalavimus įrodantys dokumentai** | **Subjektas, kuris turi atitikti reikalavimą** |
| Tiekėjas laikosi aplinkos apsaugos vadybos sistemos pagal Europos Sąjungos aplinkos apsaugos vadybos ir audito sistemą (angl. Eco–Management and Audit Scheme, EMAS), ISO 14001:2015 arba kitas aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitų aplinkos apsaugos vadybos standartų, pagrįstų atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus arba jam lygiavertį.  Sertifikatas turi galioti variklinių transporto priemonių techninės priežiūros ir remonto veiklos srityje. | Pateikiamas nepriklausomos įstaigos išduotas sertifikatas, patvirtinantis, kad tiekėjas laikosi nurodytų aplinkos apsaugos sistemos standartų arba lygiaverčių standartų.  Tiekėjas gali pateikti lygiaverčius įrodymus (pavyzdžiui, tiekėjo patvirtintus aplinkos apsaugos vadybos sistemų aprašymus), jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką.    Perkančiosios organizacijos pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. | Tiekėjas arba bent vienas subjektas iš tiekėjų grupės (jei pasiūlymą teikia tiekėjų grupė).  Jei tiekėjas telkiasi subtiekėjus, kurių pajėgumais remiasi siekiant atitikti kvalifikacijos reikalavimus, tai šį reikalavimą turi atitikti ir visi subtiekėjai, kurių pajėgumais tiekėjas remiasi. |

*\* Sertifikatas turi galioti variklinių transporto priemonių techninės priežiūros ir remonto veiklos srityje.*

Specialiųjų pirkimo sąlygų 4 priedas Tiekėjų pašalinimo pagrindai“

tiekėjų pašalinimo pagrindai

1. Perkančioji organizacija atmeta tiekėjo pasiūlymą, jeigu:

*Lentelė 1*

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| **Privalomi[[1]](#footnote-2) pašalinimo pagrindai pagal VPĮ 46 straipsnio 2¹ dalies nuostatas** | | | |
|  | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis** | Iš Lietuvoje įsteigtų subjektų įrodančių dokumentų nereikalaujama.  *Šio pašalinio pagrindo nebuvimą Tiekėjas patvirtina pateikdamas užpildytą ir pasirašytą Pasiūlymo formą (specialiųjų pirkimo sąlygų 2 priedas).* |

Specialių pirkimo sąlygų 5 priedas „Sutarties projektas“

*Sutarties projektas pateikiamas atskiru dokumentu CVP IS priemonėmis.*

Specialiųjų pirkimo sąlygų 6 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI ir Sąlygos

1. Perkančioji organizacija ekonomiškai naudingiausią pasiūlymą išrenka pagal kainą.

2. Vadovaujantis Viešųjų pirkimų tarnybos direktoriaus 2017-06-28 įsakymu Nr. 1S-95 patvirtinta Kainodaros taisyklių nustatymo metodika, Perkančioji organizacija numato **pradinės sutarties** vertę: 55 000,00 Eur be PVM.

3. Pasiūlymų vertinimo metu yra vertinama įkainio suma – įkainio, padauginto iš preliminaraus kiekio (2 priedo „Pasiūlymo forma“ 1.1-1.11 punktų IV stulpelis) suma. Įkainio suma neturi viršyti pradinės sutarties vertės.

Specialiųjų pirkimo sąlygų 7 priedas „Terminai“

|  |  |  |  |
| --- | --- | --- | --- |
| Eil.  Nr. | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | Bus nurodytas skelbime apie pirkimą. | Perkančioji organizacija turi teisę pratęsti pasiūlymų pateikimo terminą. |
| 2. | Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip: | Likus **2 darbo dienoms** iki pasiūlymų pateikimo termino pabaigos. |  |
| 3. | Perkančioji organizacija pirkimo dokumentų paaiškinimą, patikslinimą pateikia visiems dalyviams: | Likus ne mažiau kaip **1 darbo dienai** iki pasiūlymų pateikimo termino pabaigos. | Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. |
| 4. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po galutinių pasiūlymų pateikimo termino pabaigos |  |
| 5. | Pasiūlymo galiojimo terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos. |  |
| 6. | Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per | NETAIKOMA |  |
| 7. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | NETAIKOMA |  |
| 8. | Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per | NETAIKOMA |  |
| 9. | Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 10. | Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per | 5 (penkias) darbo dienas  nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 11. | Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 12. | Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą |  |

1. *Pirkimą vykdant pagal VPĮ.*  [↑](#footnote-ref-2)